Halloween (1978ko filma)

Halloween, 1978kl John Carpenter estatubatuarrak zuzendutako slasher film bat da. Bertan, Donald Pleasence, Jamie Lee Curtis, P. J. Soles eta Nancy Loomis aktoreek anteztu zuten.

Halloween saileko lehenbiziko filma da.

Oso aurrekontu baxuko filma independentea izan zenez, aktoreen soldatak ere txikiak izan ziren, horregatik, Samuel Loomis doktorearen papera antzezteko lehen eta bigarren aukerek (Christopher Lee eta Peter Cushing aktoreak) filmean antzezteari uko egin zioten. Azkenean, Donald Pleasencek, hirugarren aukera zenak, baiezkoa eman zuen. Urteen buruan, Christopher Leek John Carpenter zuzendariari film horretan parte ez hartu izana bere lan ibilbide osoko akats handiena izan zela aitortu zion.

Filmak lortutako arrakasta itzelaren ondorioz, jarraipen ugari izan zituen: Halloween II (1981), Halloween III: Season of the Witch (1982), Halloween 4: The Return of Michael Myers (1988), Halloween 5: The Revenge of Michael Myers (1989), Halloween: The Curse of Michael Myers (1995), Halloween H20: 20 Years Later (1998), Halloween: Resurrection (2002), bai eta Halloween eta Halloween II berregokitzapen filmak ere.

 Argumentua 
AEBetako Illinois estatuko Haddonfield udalerrian, Halloween gau batez, Michael, sei urteko mutikoak, bere familia osoa sukaldeko laban batez hil zuenez, eroetxe batean sartu dute. Baina handik hamabost urtera, Halloween bezperan, ihes egitea lortu du. Hiltzaile psikopata jaioterrira itzuli eta hilketak egiten segitu du. Bitartean, eroetxean bere mediku Loomis doktoreak arrastoari jarraitu eta hura atzemateko asmoz udalerrira iritsi da.

 Aktoreak 
 Donald Pleasence: Sam Loomis doktorea
 Jamie Lee Curtis: Laurie Strode
 Nancy Kyes: Annie Brackett
 P.J. Soles: Lynda Van Der Klok
 Nick Castle: Michael Myers (21 urteko adinarekin / mozorrotuta)
 Charles Cyphers: Leigh Brackett komisarioa
 Kyle Richards: Lindsey Wallace
 Brian Andrews: Tommy Doyle
 John Michael Graham: Bob Simms
 Nancy Stephens: Marion Chambers
 Tony Moran: Michael Myers (21 urteko adinarekin / mozorrorik gabe)
 Will Sandin: Michael Myers (sei urterekin)
 Sandy Johnson: Judith Margaret Myers

 Kanpo estekak 
 Halloween filmaren IMDBko fitxa irakurgai 
 Halloween sailaren webgunea 

Kategoria:Halloween (film saila)
Kategoria:Ameriketako Estatu Batuetako filmak
Kategoria:Film independenteak
Kategoria:Illinoisen girotutako filmak
Kategoria:1978ko filmak
Kategoria:Euskarazko audioa duten nazioarteko filmak
Kategoria:Euskaratutako filmak